CELEX: 32011R0785
Language: sk
Date: 2011-08-05 00:00:00
Title: Vykonávacie nariadenie Komisie (EÚ) č. 785/2011 z  5. augusta 2011 , ktorým sa mení a dopĺňa nariadenie Rady (ES) č. 73/2009, pokiaľ ide o maximálnu zaručenú plochu, na ktorú možno poskytnúť prémiu na bielkovinové plodiny

6.8.2011   
            
            
               SK
            
            
               Úradný vestník Európskej únie
            
            
               L 203/10
            
         VYKONÁVACIE NARIADENIE KOMISIE (EÚ) č. 785/2011
   z 5. augusta 2011,
   ktorým sa mení a dopĺňa nariadenie Rady (ES) č. 73/2009, pokiaľ ide o maximálnu zaručenú plochu, na ktorú možno poskytnúť prémiu na bielkovinové plodiny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (1), a najmä na jeho článok 81 ods. 3,
   keďže:
   
               (1)
            
            
               V článku 81 ods. 1 nariadenia (ES) č. 73/2009 sa ustanovuje maximálna zaručená plocha, na ktorú možno poskytnúť prémiu na bielkovinové plodiny.
            
         
               (2)
            
            
               V článku 81 ods. 3 nariadenia (ES) č. 73/2009 sa ustanovuje, že v prípade, že sa členský štát podľa článku 67 rozhodne začleniť prémiu na bielkovinové plodiny do režimu jednotnej platby, Komisia zníži maximálnu zaručenú plochu uvedenú v článku 81 ods. 1 úmerne k sume vzťahujúcej sa na bielkovinové plodiny zodpovedajúcej danému členskému štátu v prílohe XII.
            
         
               (3)
            
            
               Dánsko, Grécko, Luxembursko, Holandsko, Rakúsko, Fínsko, Švédsko a Spojené kráľovstvo okrem Anglicka sa rozhodli začleniť prémiu na bielkovinové plodiny do režimu jednotnej platby.
            
         
               (4)
            
            
               Článok 81 ods. 1 nariadenia (ES) č. 73/2009 by sa preto mal zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre priame platby,
            
         PRIJALA TOTO NARIADENIE:
   Článok 1
   Článok 81 ods. 1 nariadenia (ES) č. 73/2009 sa nahrádza takto:
   
      „1.   Týmto sa ustanovuje maximálna zaručená plocha 1 505 056 ha, na ktorú možno poskytnúť prémiu na bielkovinové plodiny.“
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 30, 31.1.2009, s. 16.